Időpont:2007.06.13. 8.00   
Helyszín: 132. terem   
  
Az idei utolsó magyaróra terve:   
  
A terem közös átrendezése, az alkotások elhelyezése (az ablaknál asztalokon a makettek, a táblán a rajzos illusztrációk ­– színes lapokon a művek címe és az alkotók neve)   
  
I. Körbeülés (vendégek köszöntése, bevezetés)   
    
  
II. Előadások:   
1.        Petra és Timi saját verse egy nem túl gyakori élményről (a magyarórai felelésekről)   
2.        Ismert vers duettben: Bálint és Gergő, mivel az ikrek most épp sportolnak…(Szabó Lőrinc Elemi)   
3.        Közkívánatra Bogi saját modern meséje (Hófehérke – egy korábbi házi feladat)   
4.        Kata verse Enikő hangján (a versírásról)   
5.        Niki és Luca allegorikus előadása (tánc zenére)   
(ha kell, utána magyarázattal: a magyaróra és a hetedik „A”)   
  
III. A kiállítás megtekintése   
  
Egy kiállítás tárgyai:   
Illusztrációk az olvasottakhoz és az óráinkhoz rajzok és makettek formájában   
(Időszakos kiállítás a **7.A** termében egy órára!)   
    
A művek egyénileg vagy csapatban az osztály tanulói által készültek .   
  
IV. Körbeülés (rövid értékelés, tervek, ajánlások)   
  
A tanulók kapnak egy levelet a szülők tájékoztatására (reagálás a szülői értekezletre) és egy nekik szólót a jövő tanévi olvasmányaikról.   
  
Írásban név nélkül mindenki értékeli az évet (kilépőkártya).   
  
V. A makettek és illusztrációk összegyűjtése, szekrénybe tétele, a terem visszarendezése közösen a következő tanítási órára.   
  
 (Az óráról képek és videofelvétel készült.)   
  
(Az óra elején mindenki megkapta.)   
  
  
Az idei utolsó magyaróra terve:   
  
  
Időpont:2007.06.13. 8.00   
Helyszín: 132. terem   
  
  
Előadások:   
1.        Petra és Timi saját verse egy nem túl gyakori élményről   
2.        Ismert vers duettben: Bálint és Gergő, mivel az ikrek most épp sportolnak…   
3.        Közkívánatra Bogi saját modern meséje   
4.        Kata verse Enikő hangján   
5.        Niki és Luca allegorikus előadása (ha kell, utána magyarázattal)   
  
Egy kiállítás tárgyai:   
Illusztrációk az olvasottakhoz és az óráinkhoz rajzok és makettek formájában   
(Időszakos kiállítás a **7.A** termében egy órára!)   
A művek egyénileg vagy csapatban az osztály tanulói által készültek .   
  
Jó szórakozást!

Kedves Szülő!

Szeretném tájékoztatni a magyar tantárgy helyzetéről.   
Gratulálok ahhoz az eredményhez, amellyel gyermeke hozzájárult a magyar év végi 4,75-os osztályátlagához. A jó és jeles eredmények leginkább a tanulók igényes hozzáállásáról, szorgalmáról és jó képességeiről tanúskodnak. Főként az olvasási és helyesírási készségek terén tapasztaltam hiányosságokat, de ezek fejlesztésére a hátralévő időben lesz mód.   
A nyolcadik évfolyamon szintén sokféle olvasmányélményt kínálok a diákoknak. Erről írásban tájékoztattam őket. Kilencedik évtől a négyévfolyamos gimnáziumi tananyag, helyesírási korrepetálás várható két tantárgyként tanulandó a magyart ( magyar nyelv és irodalom). A jövő tanévben is lesz nyílt nap keretében bemutató foglalkozás.   
Érdeklődésüket várom a továbbiakban is. Köszönöm a fogadóórákon való megjelenést és minden figyelmességüket. Kellemes nyarat kívánok.

                                      Üdvözlettel:   
  
                                                            Lombosné André Adrienne   
                                                                          magyartanár   
Budapest, 2007. június 13.   
  
  
  
  
A jövő tanévi olvasmányokról:   
Kedves *Nyolcadikos*!   
  
Tájékoztatlak a magyar tantárggyal kapcsolatos tervekről.   
  
A várható jövő évi olvasmányok:

*Rejtő Jenő* Az elátkozott part

***Jókai Mór* Az arany ember**

*William Golding* A Legyek Ura   
*Jules Verne* Kétévi vakáció   
***William Shakespeare* A vihar**   
***William Shakespeare* Rómeo és Júlia**   
***Szerb Antal* A Pendragon legenda**   
Egy diákok által javasolt mű (Megbeszéljük! Addig is gyűjtsd az ötleteket!)   
  
  
Szeptemberben *Szabó Magda* Abigél című regényéről beszélünk először a magyarórákon. A 7. fejezetben (7. munkatankönyv) találod a műre vonatkozó feladatokat a 4. modulban. Ha van kedved és időd, oldd meg őket!   
  
Javasolt irodalom még a nyárra *Sue Townsend* Adrian Mole titkos naplója, *Lois Lowry* Az emlékek őre, Móricz Zsigmond Légy jó mindhalálig.   
  
Ha van kedved, készíthetsz ezekből olvasónaplót, amelyben illusztrálhatod is az olvasottakat! Segítség lesz, amikor majd felidézed az olvasottakat.   
  
Kellemes időtöltést kívánok a nyári szünidőre.   
  
  
  
  
                       Üdvözlettel:   
                                                        
  
                                                       Lombosné André Adrienne   
                                                                 magyartanárod   
  
  
  
Budapest, 2007. június 13.